ക്ഷീരകര്ഷകര്ക്ക് ആദരം, വിദ്യാര്ത്ഥികള്ക്ക് അനുമോദനം തൊടിയൂര്: തൊടിയൂര് നോര്ത്ത് ക്ഷീരോല്പാദക സഹകരണ സംഘം വാര്ഷിക പൊതുയോഗത്തോടനുബന്ധിച്ച് ക്ഷീരകര്ഷകര്ക്ക് ആദരവും വിദ്യാര്ത്ഥികള്ക്ക് അനുമോദനവും സംഘടിപ്പിച്ചു. സംഘം പ്രസിഡന്റ് ഷിബു എസ്.തൊടിയൂര് അദ്ധ്യക്ഷനായി. ഭരണ സമിതി അംഗങ്ങളായ എ. തങ്ങള്കുഞ്ഞ്, ബി.സത്യദേവന്പിള്ള,രാജു തോമസ്, റഷീദാബീവി, രമ, വത്സല, സെക്രട്ടറി ബി.മീന, മില്മ സൂപ്പര്വൈസര് ശരണ് രാജ് എന്നിവര് പ്രസംഗിച്ചു. പാല് അളവിന്റെയും ശാസ്ത്രീയ പശു പരിപാലനത്തിന്റെയും അടിസ്ഥാനത്തിലാണ് മികച്ച ക്ഷീര കര്ഷകരെയും വനിത ക്ഷീരകര്ഷകരെയും തിരഞ്ഞെടുത്തത്. മുതിര്ന്ന ക്ഷീരകര്ഷകര് ഇവരെ ആദരിച്ചു.എസ്. എസ് .എല് .സി, പ്ലസ് ടു, ഡിഗ്രി പരീക്ഷകളില് ഉന്നത വിജയം നേടിയ വിദ്യാര്ത്ഥികള്ക്ക് സംഘം പ്രസിഡന്റ് ഷിബു എസ്.തൊടിയൂര് വിദ്യാഭ്യാസ അവാര്ഡ് , കാഷ് അവാര്ഡ് എന്നിവ വിതരണം ചെയ്തു.